Michael Ballack - Wikipedia, slobodna enciklopedija

# Michael Ballack

### Sa Wikipedije, slobodne enciklopedije

Michael Ballack (Görlitz, 26. septembar 1976.) je trenutno jedan od najplaćenijih i najpopularnijih njemačkih nogometaša. Igrač je sredine terena, sposoban pritom da igra i na drugim pozicijama - pogotovo se ističe u odbrani. Rođen je 26. septembar 1976 u gradiću Görlitz, na krajnjem istoku Njemačke, u pokrajini Saksonija (nekada DDR). Porijeklom je lužički Srbin. Visok je 1,89 m, težak 80 kg. Nije oženjen, ali živi sa djevojkom Simone Lambe sa kojom ima tri sina - Luis (2001), Emilio (2002) i Jordi (2005). Jedan je od Fifinih 100 najboljih živih igrača.

## [uredi] Nogometna karijera

Michael Ballack je sa sedam godina počeo trenirati u klubu BSG Motor Frtz Heckert iz Chemnitza, koji se tada zvao Karl-Markx-stadt. Nakon tri godine, 1986, odlazi u FC Karl-Markx-stadt (danas Chemnitzer FC), gdje će igrati do 1997, nakon čega odlazi u prvi veći tim - FC Kaiserslautern. 1999. prelazi u FC Bayer Leverkusen, gdje igra 79 utakmica i postiže 27 golova. Tu ostaje do 2002, kada na četiri godine prelazi u Bayern München, gdje će postati ne samo sportska, već i medijska zvijezda. U minhenskom klubu je odigrao ukupno 107 utakmica i postigao 44 gola. U sezoni 2006/2007 igra u Engleskoj, u klubu Chelsea F.C..

Prvi profesionalni gol dao je 1. listopada 1996. u utakmici između Chemnitza i Dinama iz Dresdena. Taj gol riješio je pobjednika meča. Debi u Bundesligi desio se 19. septembra 1997, a u dresu Njemačke je debitovao 28. aprila 1999 protiv Škotske. Prvi gol u dresu njemačke reprezentacije dao je iz slobodnog udarca protiv Grčke, u utakmici 28. marta 2001. Dosad je odigrao 70 utakmica u dresu reprezentacije i postigao 31 gol Nosi. dres sa brojem 13. Često mu se pridodaje epitet igrača utakmice.

Prepričavaju se njegovi golovi u posljednjim minutama utakmice kao i njegova "dupla pakovanja" (Doppelpack u žargonu sportskih komentatora i novinara u Njemačkoj) - dupli pogoci na utakmicama. Također, 2006. na SP u Nemačkoj bio je dvaput proglašavan za igrača utakmice.

## [uredi] Najveći uspjesi u karijeri

Michael Ballack je u Njemačkoj tri puta osvajao kup, četiri puta prvenstvo. Triput je proglašavan za najboljeg njemačkog nogometaša. Soccer Digest ga je 2002. proglasio za najboljeg nogometaša na svijetu. Trenutno je i kapiten njemačke reprezentacije. U Bundesligi je odigrao ukupno 232 utakmice, a strijelac je bio 75 puta.

- 2006: treće mjesto na SP u Nemačkoj, prvak Njemačke sa Bayern München;
- 2005: nogometaš godine u Njemačkoj, prvak Njemačke sa Bayern München, dobitnik nagrade Bambi u konkurenciji njemačkog sportaše godine, nominacija za Fifinog nogometaša godine;
- 2004: prvak Njemačke sa Bayern München;
- 2003: nogometaš godine u Njemačkoj;
- 2002: nogometaš godine u Njemačkoj, najbolji evropski igrač sredine terena (UEFA), viceprvak svijeta (SP 2002), finalist Lige prvaka sa Bayerom iz Leverkusena, viceprvak Njemačke sa Bayerom iz Leverkusena;

## [uredi] Privatno

Ballack je vrlo bitna medijska ličnost u Njemačkoj - centralna je figura Adidasovih reklamnih kampanja. U kampanji uoči SP u Nemačkoj, nazvanoj +10, nastupao je zajedno sa Davidom Beckhamom, Zinedinom Zidanom i dr. Partner je i njemačkog McDonald'sa, a kampanje je radio i za Njemačku željeznicu (Deutsche Bahn), Sony Playstation i Njemački telekom (Deutsche Telekom). Moto poznatog nogometaša glasi: Nemoj sve tako ozbiljno shvatati! Specifičan je i Ballackov odnos prema fanovima. On svoje obožavatelje veoma poštuje i iako ne izlazi mnogo u javnost, uvijek nalazi načina da se zahvali svojim obožavateljima. O njima Ballack kaže: Fanovi su mi veoma važni jer su potvrda uspjeha. Oni su nagrada za uloženi rad. Radujem se zbog svakog fana kojeg imam.

Ballack 13 je naziv Ballackove kolekcije koja se prodaje putem Interneta i Ballackovog sajta. Radi se oodjevnim predmetima sa znakom Ballack 13 - stiliziranim tako da predstavlja moment radosti nakon postignutog gola. Izdvojeno Ball (na njemačkom "lopta") i Ballackova poza koja predstavlja slovo "A" čine vizualni identitet poznatog nogometaša. 2005. Adidas i Ballack su prezentirali jaknu i dvije majice kao službenu kolekciju Ballack 13.

2006. njemački časopis Stern objavio je knjigu o Michaelu Balcacku - Njegov put (Ballack - Sein Weg).

## [uredi] Vanjski link

- Službena strana Michaela Ballacka ((de))

Preuzeto sa: "http://bs.wikipedia.org../../../m/i/c/Michael_Ballack_bdd8.html"

Kategorije: Njemački nogometaši

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Žemaitėška
- Български
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Gaeilge
- עברית
- Hrvatski
- Bahasa Indonesia
- Italiano
- 日本語
- ქართული
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenščina
- Српски / Srpski
- Svenska
- Türkçe
- Tiếng Việt
- 中文
- 粵語